Kurt Daluege

Kurt Max Franz Daluege (født 15. september 1897 i Kreuzburg  i Oberschlesien i Tyskland, død 23. oktober 1946 i Praha-Pankrác i Tsjekkoslovakia) var en tysk SS-general som var sjef for det tyske Ordnungspolizei (Orpo) fra 1936. Under andre verdenskrig var han Riksprotektor for Böhmen og Mähren fra 1942. 

Daluege ble etter andre verdenskrig dømt til døden og hengt offentlig for krigsforbrytelser.

Liv og virke
Daluege deltok i infanteriet under første verdenskrig og fikk Jernkorset klasse 2. Etter krigen ble han medlem av det beryktede Rossbach Freikorps. I 1926 gikk han inn i Sturmabteilung (SA), gikk over til Schutzstaffel (SS) i 1928, og var blant annet aktiv under de lange knivers natt, likvideringen av ledere i SA i 1934.Rozett, R., & Spector, S. (2013). Encyclopedia of the Holocaust. Routledge. 

Den  mann store Orpo-styrken deltok i internering og massedrap på jøder særlig bak østfronten etter invasjonen av Sovjetunionen sommeren 1941 i regi av Einsatzgruppen. Orpo internerte og deporterte jødiske nederlendere til utryddelsesleirene i øst.Fischel, Jack. The Holocaust. Greenwood Publishing Group, 1998. Daluege var selv ved fronten sammen med Heydrich i juni 1941 da massakrene begynte i Litauen og Hviterussland.Matthäus, J. (1996). What about the “ordinary men”?: The German Order Police and the Holocaust in the occupied Soviet Union. Holocaust and Genocide Studies, 10(2), 134-150.Kwiet, K. (1998). Rehearsing for murder: The beginning of the Final Solution in Lithuania in June 1941. Holocaust and Genocide Studies, 12(1), 3-26. Fischel, J. (1998). The Holocaust. Greenwood Publishing Group. Han hadde i 1942 graden SS-Oberstgruppenführer und Generaloberst der Polizei. Etter likvideringen av Reinhard Heydrich det året ble han fungerende riksprotektor i Böhmen og Mähren. Han gikk av som protektor i 1943 på grunn av sykdom.Drápal, J. (2018). Defending Nazis in Postwar Czechoslovakia. Charles University in Prague, Karolinum Press. Dette var et område hvor det var mye motstand mot den tyske okkupasjonen, og i likhet med Heydrich hadde Daluege en brutal fremferd mot både partisaner og sivile.

miniatyr|left|Kurt Daluege deler ut en orden til medlemmer i politibataljonen «Cholm» i 1942
miniatyr|left|Daluege på besøk hos Josef Terboven (til høyre), Skeikampen, 1942 

Daluege ble i 1946 dømt til døden for krigsforbrytelser begått i Tsjekkoslovakia, blant annet massakren i Lidice som Daluege beordret som hevn etter attentatet mot Heydrich. Han ble hengt 23. oktober 1946 foran en ansamling tilskuere.Rothkirchen, L. (2006). The Jews of Bohemia and Moravia: Facing the Holocaust. University of Nebraska Press.MacDonald, C. (2011). The Assassination of Reinhard Heydrich. Birlinn.Česálková, L. (2015). Film documentation of the destruction of Lidice: political and ethical dimensions of the use of war footage. Moving Image: The Journal of the Association of Moving Image Archivists, 15(2), 28-49. Før henrettelsen hadde han forsøkt å ta sitt eget liv ved å kutte over blodårer og etter at noen hadde forsøkt å smugle inn gift. Han siste ord på galgen var «Jeg dør som en helt i likhet med tusenvis av andre tyskere.» Domstolen fulgte Nürnberg-prosessens prinsipp om at medlemskap i det tyske kabinettet ikke var en forbrytelse, derimot var medlemskap i SS kriminelt. Han ble også dømt for deportasjon av tsjekkoslovaker til leirer i det okkuperte Polen.Sydney Morning Herald, 24. oktober 1946, s. 3. Massakren i Lidice ble utført av Dalueges Orpo-styrker.

 Referanser 

 Eksterne lenker 


Kategori:Personer fra Kluczbork fylke
Kategori:Tyske nazister
Kategori:SS-generaler
Kategori:SA-personell
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Medvirkende til Holocaust
Kategori:Mottakere av Jernkorset (1914)
Kategori:Medlemmer av frikorps
Kategori:Tysk militærpersonell (Hæren i Keiserrike)
Kategori:Medlemmer av NSDAP (innmeldt før 1925)
Kategori:Tyske krigsfanger under andre verdenskrig
Kategori:Tyskere dømt for forbrytelser begått under andre verdenskrig
Kategori:Tyskere dømt for krigsforbrytelser
Kategori:Henrettede tyskere
Kategori:Personer henrettet ved hengning